Jy is hier: Tuis So aanbid ons Kerkmusiek
| | Trefslae: 14476
BEVORDERING VAN KERKMUSIEK
Die saak van kerkmusiek word bevorder deur twee instellings, naamlik die Instituut vir Kerkmusiek in Suid-Afrika (IKSA) en die Konservatorium vir Kerkmusiek.
Instituut vir Kerkmusiek in Suid-Afrika (IKSA)
IKSA het die volgende doelstellings:
Besinning oor die wese, plek en funksie van kerkmusiek.
Bevordering van die teologiese gesprek rondom die liturgie en die kerklied.
Die liturgies-himnologiese aspek in die opleiding van kerkmusici.
Bevordering van voortgesette opleiding en toerusting van predikante, kerkmusici en lidmate van alle belangstellende kerke deur middel van seminare, kursusse en publikasies.
Bevordering van himnologiese navorsing deur vakartikels en studiestukke.
Skakeling met teologie fakulteite rakende die toerusting van teologiestudente en predikante.
Skakeling met musiekdepartemente van verskillende universiteite.
Die uitbou van internasionale kontakte vir die uitruil van kundigheid.
Konservatorium vir Kerkmusiek
Die Konservatorium het die volgende doelstellings:
Die liturgies-himnologiese vorming van kerkorreliste sodat die kerklied 'n betekenisvolle funksie in die erediens kan vervul.
Praktiese opleiding in effektiewe orrelbegeleiding.
Praktiese opleiding in funksionele voor- en naspele.
'n Hoe standaard van spel en praktiese vaardigheid.
Die volgende kursusse en toerustingsmateriaal word deur IKSA en die Konservatorium aangebied:
Diploma in Himnologie en Liturgie
Lied en Liturgie byeenkomste
Kerkorrelistediploma en praktiese opleiding
Leerplanne vir orreleksamens
Liedboek CD met Orrelbegeleiding
Hoof: Prof Elsabé Kloppers
Prof Elsabé Kloppers is sedert 1998 Direkteur van die Instituut vir Kerkmusiek (IKSA) en vanaf 2003 ook Hoof van die Konservatorium vir Kerkmusiek.
Sy is verbonde aan die Departement Filosofie, Praktiese en Sistematiese Teologie (UNISA) en doseer Himnologie en Liturgiewetenskap aan verskeie ander universiteite en opleidingsinstansies.
KURSUSSE, DIPLOMAS EN ANDER MATERIAAL
Die kursus vir die Diploma in Himnologie en Liturgie strek oor twee jaar met drie ontmoetingsgeleenthede per jaar en 'n werkstuk wat ingedien moet word.
Die kursus is gerig op predikante, orreliste en belangstellende lidmate. Enigeen kan dus inskryf.
Kortliks behels die kursus die volgende:
'n Oorsig oor die ontwikkeling van musiek in die Christelike kerk
Liturgiese vernuwing in die twintigste eeu
Die plek en funksie van die lied in die erediens
Die inhoud van die Liedboek van die Kerk
Agtergrond van kerkliedere en nuwe vorme
Die rol van die kantor en kantory
Aanbieder: Prof Elsabé Kloppers
kloppec@unisa.ac.za of elsabekloppers@gmail.com
Lied en Liturgie
Lied- en Liturgiebyeenkomste word binne ringsverband en by studiegroepe aangebied. By die byeenkomste word gedemonstreer hoe nuwe liedmateriaal in die liturgie kan funksioneer en die erediens daardeur verryk kan word.
Twee liturgiewerkboeke waarin riglyne prakties illustreer word, en wat geleentheid bied vir werkgroepe of Bybelstudiegroepe om gesprek te voer oor die erediens, is beskikbaar teen R50-00 per stel (posgeld ingesluit).
Verkrygbaar by Prof Elsabé Kloppers
Orreliste kan inskryf vir die diplomakursus van die Konservatorium vir Kerkmusiek wat uit ses eksamens bestaan. Eksamens word jaarliks in Junie en Desember afgelê.
Studente kan opleiding ontvang vir die eksamens van UNISA, Trinity College en die Royal Schools of Music. Orreliste uit verskeie kerke word opgelei.
Orreliste kan ook les neem sonder om eksamens te doen, om 'n bepaalde standaard te handhaaf en hulle begeleidingsvaardighede te verbeter.
Die huidige dosente is me Margaret van der Vegt en mnr Rene Mathlener.
Inligting: Prof Elsabé Kloppers
Kontaknommers: 012 429 6589(k)
Datum van orreleksamens
Gedurende die derde week van Junie
Gedurende die eerste week van Desember
Sluiting van inskrywings vir eksamen
1 Mei en 1 November van elke jaar
Kontaknommers: 012 429 6589 (k)
Liedboek CD met orrelbegeleiding @ R100-00
'n Opname met orrelbegeleiding vir liedere in die Liedboek is beskikbaar. Dit is vir gemeentes sonder orreliste, maar kan ook tydens gemeentebyeenkomste, Bybelstudiegeleenthede, kampe, wyksbyeenkomste en huisgodsdiens gebruik word.
Predikante wat eredienste beplan kan hoor hoe die liedere klink, 'n groter verskeidenheid laat sing, en se die liedskat van die gemeente uitbrei. Ongeveer 60 liedere word deur die CD gedek.
Die CD is saamgestel met liedere vir die Kerkjaar en om verskillende funksies in die erediens te verrig - toetrede, lof, skuldbelydenis, gebede, sakramente, begrafnis, huwelik, ensovoorts. Die herkoms van die melodie is wyd uiteenlopend. Die begeleiding op die CD is deur Margaret van der Vegt, dosent by die Konservatorium vir Kerkmusiek, gedoen.
wees julie liefde jesus psalm begrafnisformule vreugde galasiërs oktober desember februarie maak julle gees augustus lewe maart september januarie junie hoop matteus korintiërs ware lukas geloof petrus formulier doen johannes hebreërs maar christus here preek april 12:1 laat efesiërs november handelinge moet kersfees beteken romeine markus filippense genesis 2016 jesaja JoelLipman.Com